Pesem Evrovizije 2004
Izbor za Pesem Evrovizije 2004 je bil 49. po vrsti in je potekal 12. maja (polfinalna prireditev) in 15. maja (finale) v Carigradu v Turčiji. Z 280 točkami v finalu je zmagala ukrajinska pevka Ruslana Ližičko s pesmijo "Wild Dances". Zanimivo je, da je Ukrajina leta 2004 nastopila na Evroviziji šele drugič. Prvič je bil uporabljen logotip, kjer se v napisu "Evrovision" namesto črke V pojavlja zastava države gostiteljice v obliki srca. Ta logotip je bil splošno sprejet tudi za nadaljnje izbore. Geslo izbora se je glasilo "Pod istim nebom" ("Under The Same Sky"), ki poudarja pomembnost združene Evrope, kamor sodi tudi Turčija.